Karli Allik

Karli Allik (sündinud 25. septembril 1996) on Eesti võrkpallur.

Karli on pausidega olnud Eesti võrkpallikoondises alates 2016 aastast.

Alates hooajast 2022/23 mängib Karli Soome kõrgliigas olevas klubis Sastamala VaLePa, kes osaleb ka Euroopa kõigeimas eurosarjas, Euroopa Meistrite Liigas.

Sportlaskarjäär

Koondis

Noortekoondis
Aastatel 2011–2014 kuulus Kari Eesti noormeestekoondisesse (sündinud 1995 ja hiljem), kelle treeneriteks olid Toomas Jasmin ja Marko Mett. Koondisega osaleti omavanuste EM-valikturniiridel, kuid finaalturniirile pääsu ei tagatud.

Eesti võrkpallikoondis
Allik liitus Eesti võrkpallikoondisega 2016.aastal, kui osaleti Euroopa Liiga turniiril.

Ta kuulus koondise koosseisu Euroopa meistrivõistluste finaalturniiril aastatal 2021, kuid sai esimeses mängus vigastada ning edasisel turniiril koondist aidata ei saanud. Euroopa liigas on ta esindanud koondist aastatel 2016, 2018 ja 2021. Samuti on ta esindanud koondist 2017. aastal Maailmaliiga kolmandas tugevusgrupis ning 2018. aasta Challenger Cupil.

2016  Euroopa Liiga
2018  Euroopa Kuldliiga
2018  Challenger Cup
2021  Euroopa Kuldliiga

Klubivõrkpall

2015–2017 Selver Tallinn
2015/16  Eesti meistrivõistlused
2016/17  Eesti karikavõistlused
2016/17  Eesti meistrivõistlused

2017–2018 SWD powervolleys Düren
Hooajaks 2017/18 liitus Allik Saksamaa võrkpalliklubiga SWD powervolleys Düren. Klubi osales kohalikel meistri- ja karikavõistlustel ning CEV karikasarjas, kuid medalid jäid saamata.

2018 Bukaresti Steaua
2018/19 hooaja esimeseks pooleks sõlmis Allik Rumeenia tippklubiga Bukaresti Steaua pooleaastase lepingu. Klubi osales kohalikel meistri- ja karikavõistlustel ning CEV Challenger karikasarjas. Allik ei soovinud klubiga lepingut pikendada ja lahkus klubist 2018 aasta lõpus.

2019 Saaremaa Võrkpalliklubi
Hooaja 2018/19 teiseks pooleks ei leidnud Allik välismaalt sobivat pakkumist ning liitus jaanuaris 2019 Eestis Saaremaa Võrkpalliklubiga. Rumeenias saadud seljavigastuse tõttu tegutses ta seal peamiselt libero positsioonil.
2018/19  Credit24 Meistriliiga
2018/19  Eesti meistrivõistlused

2019–2020 Selver Tallinn
Hooajaks 2019/20 naasis Karli Allik Selver Tallinnasse nurgaründaja positsioonile.  Hooaeg peatati kevadel koroonapandeemia tõttu.

2020–2021 Netzhoppers
Hooajaks 2020/21 naasis Saksamaa võrkpalli kõrgliigasse liitudes klubiga Netzhoppers KW-Bestensee. Suurüllatajatena suudeti esmakordselt klubi ajaloos jõuda Saksamaa karikavõistlustel finaali.
2020/21  Saksamaa karikavõistlused

2021–2022 United Volleys Frankfurt
Hooajaks 2021/22 vahetas Allik Saksamaa siseselt klubi ning liitus United Volleys Frankfurtiga. Allik sai vigastada 2021 koondisega EM-il, käis põlveoperatsioonil ning oli pikal vigastuspausil.
2021/22  Saksamaa superkarikas

Rannavõrkpall
U-18 vanusegrupis oli Karli Alliku paariliseks rannavõrkpallis Raul Kartsep. Koos osaleti 2013. aastal U-20 vanuseklassi rannavõrkpalli Euroopa meistrivõistlustel Leedus, kus lõpetati 25. kohaga ning CEV juuniorite kontinentaalkarikasarja etapil.

2015. aastal mängis Allik ühe rahvusvahelise turniiri Rivo Vesikuga, kellega poodiumile jõuda ei õnnestunud.
2015. aastal osales Allik koos paarilise Ragnar Kaldega U-20 vanuseklassi rannavõrkpalli Euroopa meistrivõistlustel Küprosel, kus jäädi jagama 17. kohta. 
2013  U-18 Eesti noorte karikasarja I etapp Võrus, paariline Raul Kartsep
2019  Eesti meistrivõistlused rannavõrkpallis Paides, paariline Dimitri Korotkov
2020  Eesti rannavõrkpalli Grand Prix etapp Pärnus, paariline Mart Tiisaar. Allik meeste turniiri MVP

Tunnustus
Hooaeg 2012/13 Eesti parim rannavõrkpalli noortepaar, koos Raul Kartsepaga.

Välislingid
Karli Allik volleybox
Karli Allik volley.ee

Viited

Eesti võrkpallurid
Sündinud 1996